ENAKMEN PENTADBIRAN AGAMA ISLAM (NEGERI PULAU PINANG) 2004

Mengandungi pindaan terkini

BAHAGIAN III - PELANTIKAN MUFTI, KUASA DALAM HAL EHWAL AGAMA

JAWATANKUASA FATWA DAN FATWA YANG BERHUBUNGAN DENGAN

PERKARA KEPENTINGAN NASIONAL

Seksyen 44. Pelantikan Mufti dan Timbalan Mufti

Seksyen 45. Fungsi Mufti

Seksyen 46. Jawatankuasa Fatwa

Seksyen 47. Kuasa Jawatankuasa Fatwa untuk menyediakan fatwa

Seksyen 48. Tatacara pembuatan fatwa

Seksyen 49. Fatwa yang disiarkan dalam Warta adalah mengikat

Seksyen 50. Pindaan, ubahsuaian atau pembatalan

Seksyen 51. Fatwa yang ada hubungan dengan perkara kepentingan nasional

Seksyen 52. Menerima pakai nasihat dan syor Jawatankuasa Fatwa Kebangsaan

Seksyen 53. Meminta pendapat daripada Jawatankuasa Fatwa

Seksyen 54. Qaul muktamad yang hendaklah diikuti

Seksyen 44. Pelantikan Mufti dan Timbalan Mufti

(1) Yang di-Pertuan Agong, atas

mana-mana orang yang layak dan sesuai menjadi Mufti dan Timbalan M

Pulau Pinang.

(2) Pelantikan Mufti dan Timbalan Mufti hendaklah disiarkan dalam

PULAU PINANG

ENAKMEN 2

ENAKMEN PENTADBIRAN AGAMA ISLAM (NEGERI PULAU PINANG) 2004

Mengandungi pindaan terkini - Pg.P.U. 11/2008

PELANTIKAN MUFTI, KUASA DALAM HAL EHWAL AGAMA

JAWATANKUASA FATWA DAN FATWA YANG BERHUBUNGAN DENGAN

KEPENTINGAN NASIONAL

Pelantikan Mufti dan Timbalan Mufti

Jawatankuasa Fatwa

Kuasa Jawatankuasa Fatwa untuk menyediakan fatwa

Tatacara pembuatan fatwa

disiarkan dalam Warta adalah mengikat

Pindaan, ubahsuaian atau pembatalan fatwa

Fatwa yang ada hubungan dengan perkara kepentingan nasional

Menerima pakai nasihat dan syor Jawatankuasa Fatwa Kebangsaan

Meminta pendapat daripada Jawatankuasa Fatwa

Qaul muktamad yang hendaklah diikuti

Seksyen 44. Pelantikan Mufti dan Timbalan Mufti

Pertuan Agong, atas nasihat Majlis Mesyuarat Kerajaan Negeri boleh melantik

mana orang yang layak dan sesuai menjadi Mufti dan Timbalan M

(2) Pelantikan Mufti dan Timbalan Mufti hendaklah disiarkan dalam Warta.

ENAKMEN PENTADBIRAN AGAMA ISLAM (NEGERI PULAU PINANG) 2004

PELANTIKAN MUFTI, KUASA DALAM HAL EHWAL AGAMA

JAWATANKUASA FATWA DAN FATWA YANG BERHUBUNGAN DENGAN

Fatwa yang ada hubungan dengan perkara kepentingan nasional

Menerima pakai nasihat dan syor Jawatankuasa Fatwa Kebangsaan

nasihat Majlis Mesyuarat Kerajaan Negeri boleh melantik

mana orang yang layak dan sesuai menjadi Mufti dan Timbalan Mufti bagi Negeri

Warta.
(3) Apabila seksyen ini mula berkuat kuasa, orang yang menjadi Mufti dan Timbalan Mufti

bagi Negeri Pulau Pinang sebelum sahaja seksyen ini mula berkuat kuasa hendaklah

disifatkan telah dilantik di bawah seksyen ini sebagai Mufti dan Timbalan Mufti bagi Negeri

Pulau Pinang dan hendaklah terus memegang jawatan itu.

Seksyen 45. Fungsi Mufti

Mufti hendaklah membantu dan menasihati Yang di-Pertuan Agong berkenaan dengan semua

perkara Hukum Syarak, dan dalam semua perkara sedemikian hendaklah menjadi pihak

berkuasa utama di Negeri Pulau Pinang selepas Yang di-Pertuan Agong, kecuali jika

diperuntukkan selainnya dalam Enakmen ini.

Seksyen 46. Jawatankuasa Fatwa

(1) Maka hendaklah ada suatu jawatankuasa bernama Jawatankuasa Fatwa.

(2) Jawatankuasa hendaklah terdiri daripada—

(a) Mufti, sebagai Pengerusi;

(b) Timbalan Mufti;

(c) dua orang anggota Majlis yang dinamakan oleh Majlis;

(d)  tidak kurang daripada dua orang dan tidak lebih daripada tujuh orang yang layak

dan sesuai, yang dilantik oleh Mufti; dan

(e) seorang pegawai dari Jabatan Mufti sebagai setiausaha.

(3) Mana-mana orang yang, sebelum sahaja seksyen ini mula berkuat kuasa, menjadi anggota

Jawatankuasa Syariah yang ditubuhkan di bawah Enakmen terdahulu hendaklah tertakluk

kepada subseksyen (4), disifatkan telah dinamakan atau dilantik menjadi anggota

Jawatankuasa Fatwa dan hendaklah menjadi anggota Jawatankuasa Fatwa sehingga tempoh

pelantikannya di bawah Enakmen yang terdahulu itu tamat.

(4) Subseksyen (3) tidak terpakai bagi mana-mana orang, kecuali Mufti dan Timbalan Mufti,

yang adalah anggota atas nama jawatan bagi Jawatankuasa Syariah yang disebut dalam

subseksyen (3).

(5) Jawatankuasa Fatwa boleh, tertakluk kepada Enakmen ini, memutuskan segala persoalan

berhubungan dengan tatacara dan amalannya.
Seksyen 47. Kuasa Jawatankuasa Fatwa untuk menyediakan fatwa

Tertakluk kepada seksyen 51, Jawatankuasa Fatwa hendaklah, atas perintah Yang di-Pertuan

Agong, dan bolehlah atas kehendaknya sendiri atau atas permintaan oleh mana-mana orang

melalui surat yang dialamatkan kepada Mufti, menyediakan fatwa atas apa-apa persoalan

yang belum muktamad atau yang menimbulkan kontroversi atau yang berhubungan dengan

Hukum Syarak.

Seksyen 48. Tatacara pembuatan fatwa

(1) Sebelum Jawatankuasa Fatwa membuat fatwa, Mufti boleh menyebabkan apa-apa kajian

atau penyelidikan dijalankan sebagaimana yang diarahkan olehnya dan kertas kerja

disediakan.

(2) Apabila Jawatankuasa bercadang hendak membuat fatwa, Mufti hendaklah memanggil

suatu mesyuarat Jawatankuasa Fatwa bagi maksud membincangkan fatwa yang dicadangkan

itu.

(3) Selepas fatwa disediakan oleh Jawatankuasa Fatwa, Mufti hendaklah, bagi pihak dan atas

nama Jawatankuasa Fatwa, membuat syor kepada Yang di-Pertuan Agong untuk

mendapatkan perkenannya bagi penyiaran fatwa itu dalam Warta.

(4) Apabila fatwa itu telah diperkenankan oleh Yang di-Pertuan Agong, Jawatankuasa Fatwa

hendaklah memaklumkan Kerajaan Negeri tentang fatwa itu dan selepas itu hendaklah

menyebabkan fatwa itu disiarkan dalam Warta.

(5) Sesuatu fatwa yang disiarkan dalam Warta hendaklah disertakan dengan pernyataan

bahawa fatwa itu dibuat di bawah seksyen ini.

Seksyen 49. Fatwa yang disiarkan dalam Warta adalah mengikat

(1) Apabila disiarkan dalam Warta, sesuatu fatwa hendaklah mengikat tiap-tiap orang Islam

yang berada di Negeri Pulau Pinang sebagai ajaran agamanya dan hendaklah menjadi

kewajipannya di sisi agama Islam untuk mematuhi dan berpegang dengan fatwa itu,

melainkan jika dia dibenarkan oleh Hukum Syarak untuk tidak mengikut fatwa itu dalam

perkara-perkara amalan.
(2) Sesuatu fatwa hendaklah diiktiraf oleh semua mahkamah di dalam Negeri Pulau Pinang

tentang semua perkara yang dinyatakan dalamnya.

Seksyen 50. Pindaan, ubahsuaian atau pembatalan fatwa

(1) Jawatankuasa Fatwa boleh meminda, mengubahsuaikan atau membatalkan mana-mana

fatwa yang telah disiarkan dalam Warta di bawah Enakmen ini, atau di bawah Enakmen

terdahulu.

(2) Sesuatu pindaan, ubahsuaian atau pembatalan sesuatu fatwa hendaklah disifatkan sebagai

suatu fatwa dan peruntukan-peruntukan seksyen 48, kecuali subseksyen 48(7), hendaklah

terpakai baginya.

(3) Sesuatu pindaan, ubahsuaian atau pembatalan sesuatu fatwa yang disiarkan dalam Warta

hendaklah disertakan dengan pernyataan bahawa fatwa itu dibuat di bawah subseksyen (1).

Seksyen 51. Fatwa yang ada hubungan dengan perkara kepentingan nasional

(1) Walau apa pun kuasa Jawatankuasa Fatwa di bawah seksyen 47, apabila Jawatankuasa

Fatwa mendapati bahawa suatu fatwa yang dicadangkan dibuat adalah berkaitan dengan

perkara-perkara yang menyentuh kepentingan nasional, Jawatankuasa Fatwa hendaklah

menangguhkan perbincangannya tentang fatwa yang dicadangkan itu.

(2) Jawatankuasa Fatwa bolehlah membuat syor kepada Yang di-Pertuan Agong untuk

mendapat perkenannya agar fatwa yang dicadangkan itu dirujukkan kepada Jawatankuasa

Fatwa Kebangsaan, melalui Majlis Raja-Raja.

(3) Tanpa menjejaskan keluasan subseksyen (1), suatu fatwa adalah dianggap berkaitan

dengan perkara-perkara yang menyentuh kepentingan nasional jika persoalan itu ada

hubungan dengan apa-apa perkara, dasar, program atau aktiviti yang secara langsung

menyentuh kepentingan Kerajaan Persekutuan, Kerajaan Negeri atau mana-mana

kementerian, jabatan atau agensi-agensinya.

(4) Setelah Yang di-Pertuan Agong memberikan perkenannya di bawah subseksyen (2),

Jawatankuasa Fatwa hendaklah, sebelum fatwa itu dirujukkan kepada Jawatankuasa Fatwa

Kebangsaan, memaklumkan Kerajaan Negeri tentang perujukan itu.
(5) Apabila sesuatu fatwa yang dicadangkan telah dirujukkan kepada Jawatankuasa Fatwa

Kebangsaan, Jawatankuasa itu hendaklah mengemukakan nasihat dan syornya kepada Majlis

Raja-Raja tentang perkara itu.

(6) Jika Jawatankuasa Fatwa Kebangsaan menasihatkan atau mengesyorkan supaya fatwa

yang dicadangkan itu dibuat, dengan atau tanpa ubahsuaian yang disyorkan olehnya, atau

menasihatkan atau mengesyorkan suatu fatwa lain tentang perkara yang sama dan Majlis

Raja-Raja telah bersetuju dengan nasihat dan syor Jawatankuasa Fatwa Kebangsaan itu, maka

Jawatankuasa Fatwa hendaklah menimbang nasihat dan syor itu dan selepas itu bolehlah

menyebabkan supaya fatwa mengikut nasihat dan syor itu disiarkan dalam Warta tanpa apa-

apa pindaan atau ubahsuaian dan peruntukan-peruntukan seksyen 48, kecuali subseksyen

48(5), hendaklah terpakai baginya.

(7) Sesuatu fatwa yang disiarkan dalam Warta hendaklah disertakan dengan pernyataan

bahawa fatwa itu dibuat di bawah seksyen ini.

Seksyen 52. Menerima pakai nasihat dan syor Jawatankuasa Fatwa Kebangsaan

(1) Jawatankuasa Fatwa hendaklah menerima pakai apa-apa nasihat dan syor Jawatankuasa

Fatwa Kebangsaan yang menyentuh apa-apa perbuatan atau amalan yang telah dipersetujui

oleh Majlis Raja-Raja merupakan perbuatan atau amalan yang meliputi seluruh Persekutuan

menurut Perkara 38(2)(b) Perlembagaan Persekutuan.

(2) Nasihat atau syor yang diterima pakai menurut kuasa subseksyen (1) hendaklah disifatkan

sebagai fatwa dan seksyen 48, kecuali subseksyen 48(5), hendaklah terpakai baginya.

(3) Sesuatu fatwa yang disiarkan dalam Warta hendaklah disertakan dengan pernyataan

bahawa fatwa itu dibuat di bawah seksyen ini.

Seksyen 53. Meminta pendapat daripada Jawatankuasa Fatwa

Jika dalam mana-mana mahkamah selain Mahkamah Syariah, apa-apa persoalan Hukum

Syarak perlu diputuskan, mahkamah itu boleh meminta pendapat Jawatankuasa Fatwa

tentang persoalan itu, dan Mufti boleh memperakukan pendapat Jawatankuasa Fatwa itu

kepada mahkamah yang membuat permintaan itu.
Seksyen 54. Qaul muktamad yang hendaklah diikuti

(1) Dalam mengeluarkan apa-apa fatwa di bawah seksyen 48 atau memperakukan apa-apa

pendapat di bawah seksyen 53 Jawatankuasa Fatwa hendaklah pada lazimnya mengikut qaul

muktamad (pendapat-pendapat yang diterima) Mazhab Syafie.

(2) Jika Jawatankuasa Fatwa berpendapat bahawa dengan mengikut qaul muktamad Mazhab

Syafie suatu keadaan yang berlawanan dengan kepentingan awam akan terhasil,

Jawatankuasa Fatwa bolehlah mengikut qaul muktamad Mazhab Hanafi, Maliki atau

Hambali.

(3) Jika Jawatankuasa Fatwa berpendapat bahawa tiada satu pun qaul muktamad daripada

empat mazhab itu boleh diikuti tanpa membawa kepada keadaan yang berlawanan dengan

kepentingan awam, Jawatankuasa Fatwa bolehlah membuat fatwa itu mengikut ijtihad tanpa

terikat dengan qaul muktamad daripada mana-mana mazhab yang empat itu.


MELAKA

ENAKMEN 7 TAHUN 2002

ENAKMEN PENTADBIRAN AGAMA ISLAM (NEGERI MELAKA) 2002

BAHAGIAN III

PELANTIKAN MUFTI, KUASA DALAM HAL EHWAL AGAMA, JAWA TANKUASA

FATWA DAN FATWA YANG BERHUBUNGAN DENGAN PERKARA KEPENTINGAN

NASIONAL

Seksyen 32. Pelantikan Mufti dan Timbalan Mufti.

Seksyen 33. Fungsi Mufti.

Seksyen 34. Jawatankuasa Fatwa.

Seksyen 35. Kuasa Jawatankuasa Fatwa untuk menyediakan fatwa.

Seksyen 36. Tatacara pembuatan fatwa.

Seksyen 37. Fatwa yang disiarkan dalam Warta adalah mengikat.

Seksyen 38. Pindaan, ubahsuaian atau pembatalan fatwa.

Seksyen 39. Fatwa yang ada hubungan dengan perkara kepentingan nasional.

Seksyen 40. Menerima pakai nasihat dan syor Jawatankuasa Fatwa Kebangsaan.

Seksyen 41. Meminta pendapat daripada Jawatankuasa Fatwa.

Seksyen 42. Qaul muktamad yang hendaklah diikuti.

32. (1) Yang di-Pertuan Agong, atas nasihat Pihak Berkuasa Negeri, selepas berunding

dengan Majlis, boleh melantik mana-mana orang yang layak dan sesuai menjadi Mufti dan

Timbalan Mufti bagi Negeri Melaka.

(2) Pelantikan Mufti dan Timbalan Mufti hendaklah disiarkan dalam Warta.

(3) Apabila seksyen ini mula berkuat kuasa, orang yang menjadi Mufti dan Timbalan Mufti

bagi Negeri Melaka sebaik sebelum seksyen ini mula berkuat kuasa hendaklah disifatkan
telah dilantik di bawah seksyen ini sebagai Mufti dan Timbalan Mufti bagi Negeri Melaka

dan hendaklah terus memegang jawatan itu.

33. Mufti hendaklah membantu dan menasihati Yang di-Pertuan Agong berkenaan dengan

semua perkara Hukum Syarak, dan dalam semua perkara sedemikian hendaklah menjadi

pihak berkuasa utama di Negeri Melaka selepas Yang di-Pertuan Agong, kecuali jika

diperuntukkan selainnya dalam Enakmen ini.

Pekhidmat awam. Majlis boleh menentukan tatacaranya sendiri.

Pelantikan Mufti dan Timbalan Mufti.

Fungsi Mufti.

34. (1) Maka hendaklah ada suatu jawatankuasa bernama Jawatankuasa Fatwa.

(2) Jawatankuasa hendaklah terdiri daripada—

(a) Mufti, sebagai Pengerusi;

(b) Timbalan Mufti;

(c) dua orang anggota Majlis yang dinamakan oleh Majlis;

(d) tidak kurang daripada dua orang dan tidak lebih daripada tujuh orang yang layak

dan sesuai yang dilantik oleh Majlis; dan

(e) seorang pegawai daripada Jabatan Mufti yang dilantik oleh Majlis, sebagai

Setiausaha.

(3) Mana-mana orang yang, sebaik sebelum seksyen ini mula berkuat kuasa, menjadi anggota

Jawatankuasa Syariah yang ditubuhkan di bawah Enakmen terdahulu hendaklah disifatkan

telah dinamakan atau dilantik menjadi anggota Jawatankuasa Fatwa dan hendaklah menjadi

anggota Jawatankuasa Fatwa sehingga habis tempoh pelantikannya di bawah Enakmen yang

terdahulu, dan dalam hal Mufti yang dilantik di bawah Enakmen terdahulu, dia hendaklah

disifatkan telah dilantik di bawah seksyen ini dan hendaklah terus memegang jawatan itu.

(4) Jawatankuasa Fatwa boleh, tertakluk kepada Enakmen ini, memutuskan segala persoalan

yang berhubungan dengan tatacara dan amalannya.

35. Tertakluk kepada seksyen 39, Jawatankuasa Fatwa hendaklah, atas perintah Yang di-

Pertuan Agong, dan bolehlah atas kehendaknya sendiri atau atas permintaan oleh mana-mana

orang yang dibuat melalui surat yang dialamatkan kepada Mufti, menyediakan fatwa atas
apa-apa persoalan yang belum muktamad atau yang menimbulkan kontroversi yang

berhubungan dengan Hukum Syarak.

36. (1) Sebelum Jawatankuasa Fatwa membuat sesuatu fatwa, Mufti boleh menyebabkan

supaya kajian atau penyelidikan dijalankan sebagaimana yang diarahkan olehnya dan suatu

kertas kerja disediakan.

Jawatankuasa Fatwa. Kuasa Jawatankuasa Fatwa untuk menyediakan fatwa.  Tatacara

pembuatan fatwa.

(2) Bilamana Jawatankuasa bercadang hendak membuat fatwa, Mufti hendaklah memanggil

suatu mesyuarat Jawatankuasa Fatwa bagi maksud membincangkan fatwa yang dicadangkan

itu.

(3) Selepas fatwa disediakan oleh Jawatankuasa Fatwa, Mufti hendaklah, bagi pihak dan atas

nama Jawatankuasa Fatwa, mengemukakan fatwa yang disediakan itu kepada Majlis.

(4) Majlis boleh, selepas menimbang teliti fatwa itu, membuat syor kepada Yang di-Pertuan

Agong untuk mendapatkan perkenannya bagi penyiaran fatwa itu dalam Warta.

(5) Syor yang dibuat di bawah subseksyen (4) hendaklah disertakan dengan memorandum

penjelasan dan ulasan daripada Majlis jika Majlis berpendapat penjelasan dan ulasan itu

perlu.

(6) Apabila fatwa itu telah diperkenankan oleh Yang di-Pertuan Agong, Majlis hendaklah

memaklumkan Kerajaan Negeri tentang fatwa itu dan sesudah itu hendaklah menyebabkan

fatwa itu disiarkan dalam Warta.

(7) Sesuatu fatwa yang disiarkan dalam Warta hendaklah disertakan dengan pernyataan

bahawa fatwa itu dibuat di bawah seksyen ini.

(8) Sesuatu fatwa hendaklah disiarkan dalam bahasa kebangsaan dalam tulisan rumi, tetapi

teks fatwa itu dalam tulisan jawi boleh juga disiarkan.

(9) Apa-apa pernyataan yang dibuat oleh Jawatankuasa Fatwa tidak boleh diambil sebagai

fatwa melainkan jika pernyataan itu disiarkan dalam Warta mengikut subseksyen (6).
37. (1) Apabila disiarkan dalam Warta, sesuatu fatwa hendaklah mengikat tiap-tiap orang

Islam yang berada di Negeri Melaka sebagai ajaran agamanya dan hendaklah menjadi

kewajipannya di sisi agama untuk mematuhi dan berpegang dengan fatwa itu, melainkan jika

dia dibenarkan oleh Hukum Syarak untuk tidak mengikut fatwa itu dalam perkara-perkara

amalan peribadi.

(2) Sesuatu fatwa hendaklah diiktiraf oleh semua mahkamah di dalam Negeri Melaka tentang

semua perkara yang dinyatakan dalamnya.

38. (1) Jawatankuasa Fatwa boleh meminda, mengubahsuai atau membatalkan mana-mana

fatwa yang telah disiarkan dalam Warta di bawah Enakmen ini atau di bawah Enakmen

terdahulu.

(2) Sesuatu pindaan, ubahsuaian atau pembatalan sesuatu fatwa hendaklah disifatkan sebagai

suatu fatwa dan peruntukan seksyen 36, kecuali subseksyen 36(7), hendaklah terpakai

baginya.

(3) Sesuatu pindaan, ubahsuaian atau pembatalan sesuatu fatwa yang disiarkan dalam Warta

hendaklah disertakan dengan pernyataan bahawa fatwa itu dibuat di bawah subseksyen (1).

39. (1) Walau apa pun kuasa Jawatankuasa Fatwa di bawah seksyen 35, bilamana

Jawatankuasa Fatwa mendapati bahawa suatu fatwa yang dicadangkan dibuat adalah

berkaitan dengan perkara-perkara yang menyentuh kepentingan nasional, Jawatankuasa

Fatwa hendaklah menangguhkan perbincangannya tentang fatwa yang dicadangkan itu dan

mengemukakan perkara itu kepada Majlis.

(2) Selepas menimbang teliti perkara itu, Majlis boleh membuat syor kepada Yang di-Pertuan

Agong untuk mendapatkan perkenannya agar fatwa yang dicadangkan itu dirujukkan kepada

Jawatankuasa Fatwa Kebangsaan, melalui Majlis Raja-Raja. Fatwa yang disiarkan dalam

Warta adalah mengikat. Fatwa yang ada hubungan dengan perkara kepentingan nasional.

Pindaan, ubahsuaian atau pembatalan fatwa.

(3) Tanpa menjejaskan keluasan subseksyen (1), suatu fatwa hendaklah disifatkan berkaitan

dengan perkaraperkara yang menyentuh kepentingan nasional jika persoalan itu ada

hubungan dengan apa-apa perkara, dasar, program atau aktiviti yang secara langsung
menyentuh kepentingan Kerajaan Persekutuan, Kerajaan Negeri atau mana-mana

kementerian, jabatan atau agensinya.

(4) Jika Yang di-Pertuan Agong memberikan perkenannya di bawah subseksyen (2), Majlis

hendaklah, sebelum fatwa itu dirujukkan kepada Jawatankuasa Fatwa Kebangsaan,

memaklumkan Kerajaan Negeri tentang perujukan itu.

(5) Apabila sesuatu fatwa yang dicadangkan telah dirujukkan kepada Jawatankuasa Fatwa

Kebangsaan, Jawatankuasa itu hendaklah mengemukakan nasihat dan syornya kepada Majlis

Raja-Raja mengikut subseksyen (2) tentang perkara itu.

(6) Jika Jawatankuasa Fatwa Kebangsaan menasihatkan atau mengesyorkan supaya fatwa

yang dicadangkan itu dibuat, dengan atau tanpa apa-apa ubahsuaian yang disyorkan olehnya,

atau menasihatkan atau mengesyorkan suatu fatwa lain tentang perkara yang sama dan Majlis

Raja-Raja telah bersetuju dengan nasihat dan syor Jawatankuasa Fatwa Kebangsaan itu, maka

Majlis hendaklah menimbangkan nasihat dan syor itu dan sesudah itu boleh menyebabkan

supaya fatwa mengikut nasihat dan syor itu disiarkan dalam Warta tanpa apa-apa pindaan

atau ubahsuaian, dan peruntukan seksyen 36, kecuali subseksyen 36(7), hendaklah terpakai

baginya.

(7) Sesuatu fatwa yang disiarkan dalam Warta hendaklah disertakan dengan pernyataan

bahawa fatwa itu dibuat di bawah seksyen ini.

40. (1) Jawatankuasa Fatwa hendaklah menerima pakai apa-apa nasihat dan syor

Jawatankuasa Fatwa Kebangsaan yang menyentuh apa-apa perbuatan atau amalan yang

dipersetujui oleh Majlis Raja-Raja sebagai merupakan perbuatan atau amalan yang meliputi

seluruh Persekutuan menurut Fasal 2(b) Perkara 38 Perlembagaan Persekutuan.

(2) Nasihat atau syor yang diterima pakai menurut kuasa subseksyen (1) hendaklah disifatkan

sebagai suatu fatwa dan seksyen 36, kecuali subseksyen 36(7), hendaklah terpakai baginya.

(3) Sesuatu fatwa yang disiarkan dalam Warta hendaklah disertakan dengan pernyataan

bahawa fatwa itu dibuat di bawah seksyen ini.

41. Jika dalam mana-mana mahkamah selain Mahkamah Syariah apa-apa persoalan Hukum

Syarak perlu diputuskan, mahkamah itu boleh meminta pendapat Jawatankuasa Fatwa
tentang persoalan itu, dan Mufti boleh memperakukan pendapat Jawatankuasa Fatwa itu

kepada mahkamah yang membuat permintaan itu.

42. (1) Dalam mengeluarkan apa-apa fatwa di bawah seksyen 36, atau memperakukan

sesuatu pendapat di bawah seksyen 41, Jawatankuasa Fatwa hendaklah pada lazimnya

mengikut qaul muktamad (pendapat-pendapat yang diterima) Mazhab Syafie.

(2) Jika Jawatankuasa Fatwa berpendapat bahawa dengan mengikut qaul muktamad Mazhab

Syafie suatu keadaan yang berlawanan dengan kepentingan awam akan terhasil,

Jawatankuasa Fatwa bolehlah mengikut qaul muktamad Mazhab Hanafi, Maliki atau

Hambali.

(3) Jika Jawatankuasa Fatwa berpendapat bahawa tiada satu pun qaul muktamad daripada

empat Mazhab itu boleh diikuti tanpa membawa kepada keadaan yang berlawanan dengan

kepentingan awam, Jawatankuasa Fatwa bolehlah membuat fatwa itu mengikut ijtihad tanpa

terikat dengan qaul muktamad daripada mana-mana Mazhab yang empat itu. Menerima pakai

nasihat dan syor Jawatankuasa  Fatwa Kebangsaan. Meminta pendapat daripada

Jawatankuasa Fatwa. Qaul Muktamad yang hendaklah diikuti.


TERENGGANU

ENAKMEN 2 TAHUN 2001

ENAKMEN PENTADBIRAN HAL EHWAL AGAMA ISLAM 2001

Mengandungi pindaan terkini - En. 1/03

BAHAGIAN III - PELANTIKAN MUFTI, KUASA DALAM HAL EHWAL AGAMA

DAN JAWATANKUASA FATWA

Seksyen 46. Pelantikan Mufti dan Timbalan Mufti.

Seksyen 47. Fungsi Mufti.

Seksyen 48. Jawatankuasa Fatwa.

Seksyen 49. Kuasa Jawatankuasa Fatwa untuk menyediakan fatwa.

Seksyen 50. Tatacara pembuatan fatwa.

Seksyen 51. Fatwa yang disiarkan dalam Warta adalah mengikat.

Seksyen 52. Pindaan, ubahsuaian atau pembatalan fatwa.

Seksyen 53. Meminta pendapat daripada Jawatankuasa Fatwa.

Seksyen 54. Qaul muktamad yang hendaklah diikuti.

Seksyen 46. Pelantikan Mufti dan Timbalan Mufti.

(1) Duli Yang Maha Mulia Sultan, atas nasihat Menteri Besar, boleh melantik mana-mana

orang yang layak dan sesuai menjadi Mufti dan Timbalan Mufti bagi Negeri Terengganu.

(2) Pelantikan Mufti dan Timbalan Mufti hendaklah disiarkan dalam Warta.

(3) Apabila seksyen ini mula berkuat kuasa, orang yang menjadi Mufti dan Timbalan Mufti

bagi Negeri Terengganu sebelum sahaja seksyen ini mula berkuat kuasa hendaklah disifatkan

telah dilantik di bawah seksyen ini sebagai Mufti dan Timbalan Mufti bagi Negeri

Terengganu dan hendaklah terus memegang jawatan itu.
Seksyen 47. Fungsi Mufti.

Mufti hendaklah membantu dan menasihati Duli Yang Maha Mulia Sultan berkenaan dengan

semua perkara Hukum Syarak, dan dalam semua perkara sedemikian hendaklah menjadi

pihak berkuasa utama di Negeri Terengganu selepas Duli Yang Maha Mulia Sultan, kecuali

jika diperuntukkan selainnya dalam Enakmen ini.

Seksyen 48. Jawatankuasa Fatwa.

(1) Maka hendaklah ada suatu jawatankuasa bernama Jawatankuasa Fatwa.

(2) Jawatankuasa hendaklah terdiri daripada-

(a) Mufti, sebagai Pengerusi;

(b) Timbalan Mufti;

(c) Dua orang anggota Majlis yang dinamakan oleh Majlis;

(d) Tidak kurang daripada tiga orang dan tidak lebih daripada lima orang yang layak

dan sesuai, yang dilantik oleh Majlis; dan

(e) Seorang pegawai dari Jabatan Mufti yang dilantik oleh Majlis, sebagai Setiausaha.

(3) Mana-mana orang yang, sebelum sahaja seksyen ini mula berkuat kuasa, menjadi anggota

Jawatankuasa Fatwa yang ditubuhkan di bawah Enakmen terdahulu hendaklah tertakluk

kepada subseksyen (4), disifatkan telah dinamakan atau dilantik menjadi anggota

Jawatankuasa Fatwa dan hendaklah menjadi anggota Jawatankuasa Fatwa sehingga tempoh

pelantikannya di bawah Enakmen yang terdahulu itu tamat.

(4) Subseksyen (3) tidak terpakai bagi mana-mana orang, kecuali Mufti dan Timbalan Mufti

yang menjadi anggota Jawatankuasa yang disebut dalam subseksyen (3) atas nama jawatan.

(5) Jawatankuasa Fatwa boleh, tertakluk kepada Enakmen ini, memutuskan segala persoalan

berhubungan dengan tatacara dan amalannya.

Seksyen 49. Kuasa Jawatankuasa Fatwa untuk menyediakan fatwa.

Jawatankuasa Fatwa hendaklah, atas perintah Duli Yang Maha Mulia Sultan, dan bolehlah

atas kehendaknya sendiri atau atas permintaan oleh mana-mana orang yang dibuat melalui

surat yang dialamatkan kepada Mufti, menyediakan suatu fatwa atas apa-apa persoalan yang

belum muktamad atau yang menimbulkan kontroversi berhubungan dengan Hukum Syarak.
Seksyen 50. Tatacara pembuatan fatwa.

(1) Sebelum Jawatankuasa Fatwa membuat fatwa, Mufti boleh menyebabkan supaya kajian

atau penyelidikan dijalankan sebagaimana yang diarahkan olehnya dan kertas kerja

disediakan.

(2) Apabila Jawatankuasa bercadang hendak membuat fatwa Mufti hendaklah memanggil

suatu mesyuarat Jawatankuasa Fatwa bagi maksud membincangkan fatwa yang dicadangkan

itu.

(3) Selepas fatwa disediakan oleh Jawatankuasa Fatwa, Mufti hendaklah, bagi pihak dan atas

nama Jawatankuasa Fatwa, mengemukakan fatwa yang disediakan itu kepada Majlis.

(4) Majlis boleh, selepas menimbang teliti fatwa itu, membuat syor kepada Duli Yang Maha

Mulia Sultan untuk mendapatkan perkenannya bagi pewartaan fatwa itu.

(5) Syor yang dibuat di bawah subseksyen (4) hendaklah disertakan dengan memorandum

penjelasan dan ulasan daripada Majlis jika Majlis berpendapat penjelasan dan ulasan itu

perlu.

(6) Apabila fatwa itu telah diperkenankan oleh Duli Yang Maha Mulia Sultan, Majlis

hendaklah memaklumkan Kerajaan Negeri tentang fatwa itu dan selepas itu hendaklah

menyebabkan fatwa itu disiarkan dalam Warta.

(7) Sesuatu fatwa yang disiarkan dalam Warta hendaklah disertakan dengan pernyataan

bahawa fatwa itu dibuat di bawah seksyen ini.

(8) Sesuatu fatwa hendaklah disiarkan dalam bahasa kebangsaan dalam tulisan jawi dan rumi.

(9) Apa-apa pernyataan yang dibuat oleh Jawatankuasa Fatwa tidak boleh diambil sebagai

fatwa melainkan jika pernyataan itu disiarkan dalam Warta menurut subseksyen (6).

Seksyen 51.Fatwa yang disiarkan dalam Warta adalah mengikat.

(1) Apabila disiarkan dalam Warta, sesuatu fatwa hendaklah mengikat tiap-tiap orang Islam

yang berada di Negeri Terengganu sebagai ajaran agamanya dan hendaklah menjadi

kewajipannya di sisi agama Islam untuk mematuhi dan berpegang dengan fatwa itu,

melainkan jika dia dibenarkan oleh Hukum Syarak untuk tidak mengikut fatwa itu dalam

perkara-perkara amalan.
(2) Sesuatu fatwa hendaklah diiktiraf oleh semua Mahkamah di dalam Negeri Terengganu

tentang semua perkara yang dinyatakan dalamnya.

Seksyen 52. Pindaan, ubahsuaian atau pembatalan fatwa.

(1) Jawatankuasa Fatwa boleh meminda, mengubahsuaikan atau membatalkan mana-mana

fatwa yang telah disiarkan dalam Warta di bawah Enakmen ini, atau di bawah Enakmen

terdahulu.

(2) Sesuatu pindaan, ubahsuaian atau pembatalan sesuatu fatwa hendaklah disifatkan sebagai

suatu fatwa dan peruntukan-peruntukan seksyen 50, kecuali subseksyen 50 (7), hendaklah

terpakai baginya.

(3) Sesuatu pindaan, ubahsuaian atau pembatalan sesuatu fatwa yang disiarkan dalam Warta

hendaklah disertakan dengan pernyataan bahawa fatwa itu dibuat di bawah subseksyen (1).

Seksyen 53. Meminta pendapat daripada Jawatankuasa Fatwa.

Jika dalam mana-mana Mahkamah selain Mahkamah Syariah, apa-apa persoalan Hukum

Syarak perlu diputuskan, Mahkamah itu boleh meminta pendapat Jawatankuasa Fatwa

tentang persoalan itu, dan Mufti boleh memperakukan pendapat Jawatankuasa Fatwa itu

kepada Mahkamah yang membuat permintaan itu.

Seksyen 54. Qaul muktamad yang hendaklah diikuti.

(1) Dalam mengeluarkan apa-apa fatwa di bawah seksyen 50, atau memperakukan apa-apa

pendapat di bawah seksyen 53, Jawatankuasa Fatwa hendaklah pada lazimnya mengikut

pendapat-pendapat yang diterima (qaul muktamad) Mazhab Syafii.

(2) Jika Jawatankuasa Fatwa berpendapat bahawa dengan mengikut qaul muktamad Mazhab

Syafii suatu keadaan yang berlawanan dengan kepentingan awam akan terhasil, Jawatankuasa

Fatwa bolehlah mengikut qaul muktamad Mazhab Hanafi, Maliki atau Hambali.

(3) Jika Jawatankuasa Fatwa berpendapat bahawa tiada satu pun qaul muktamad daripada

empat Mazhab itu boleh diikuti tanpa membawa kepada keadaan yang berlawanan dengan

kepentingan awam, Jawatankuasa Fatwa bolehlah membuat fatwa itu mengikut ijtihad tanpa
terikat dengan qual muktamad daripada mana-mana Mazhab yang empat itu.


KELANTAN

ENAKMEN 4 TAHUN 1994

ENAKMEN MAJLIS AGAMA ISLAM DAN ADAT ISTIADAT MELAYU

KELANTAN 1994

BAHAGIAN II - MAJLIS AGAMA ISLAM DAN ADAT ISTIADAT MELAYU

KELANTAN

JAMAAH ULAMA'

JAMAAH ULAMA'

Seksyen 33. Penubuhan Jamaah Ulama'.

Seksyen 34. Mesyuarat Jamaah Ulama'.

Seksyen 35. Pemakaian peruntukan yang sama.

Seksyen 36. Fatwa.

Seksyen 37. Rujukan yang mesti diikuti.

Seksyen 38. Adat istiadat yang tidak berlawanan.

Seksyen 39. Fatwa yang diakui.

Seksyen 33. Penubuhan Jamaah Ulama'.

(1) Maka hendaklah ditubuhkan bagi maksud menasihati Majlis atau lain-lain perkara

berhubung dengan fatwa yang hendak dikeluarkan mengikut mana-mana peruntukan yang

terkandung di dalam Enakmen ini, suatu Jamaah Ulama' yang terdiri daripada –

(a) Mufti sebagai pengerusi;

(b) Timbalan Mufti; dan

(c) tidak kurang daripada lapan, tetapi tidak lebih daripada lima belas orang ahli lain.

(2) Ahli-ahli Jamaah Ulama', selain daripada Mufti dan Timbalan Mufti, hendaklah dilantik

oleh Kebawah Duli Yang Maha Mulia Al-Sultan bagi suatu tempoh mengikut budicaranya

dengan tauliah yang ditandatangani dan dimeteraikan mohornya dan Kebawah Duli Yang

Maha Mulia Al-Sultan boleh, pada bila-bila masa, membatalkan mana-mana perlantikan itu.
(3) Semua perlantikan dan pembatalan di bawah seksyen ini hendaklah diberitahu melalui

Warta.

Seksyen 34. Mesyuarat Jamaah Ulama'.

(1) Mufti hendaklah menjadi pengerusi mesyuarat Jamaah Ulama' dan semasa ketiadaannya,

Timbalan Mufti dan semasa ketiadaannya mana-mana ahli yang hadir bolehlah memilih dari

kalangan mereka pengerusi mesyuarat itu.

(2) Pengerusi dan dua pertiga daripada ahli-ahli Jamaah Ulama' hendaklah menjadi korum

untuk menjalankan mesyuarat.

(3) Jamaah Ulama' boleh, tertakluk kepada Enakmen ini dan dengan kelulusan Majlis,

membuat prosedur dan amalannya sendiri.

Seksyen 35. Pemakaian peruntukan yang sama.

(1) Peruntukan berkenaan dengan ahli Majlis di bawah seksyen-seksyen 13, 14 dan 15

hendaklah terpakai kepada ahli-ahli Jamaah Ulama' seolah-olah bagi perkataan "ahli Majlis"

digantikan dengan perkataan "Jamaah Ulama' ".

(2) Peruntukan di bawah seksyen 32 hendaklah juga terpakai kepada ahli-ahli Jamaah Ulama'.

Seksyen 36. Fatwa.

(1) Mana-mana orang dengan secara bertulis, boleh meminta Majlis mengeluarkan fatwa

tentang apa-apa masalah mengenai Hukum Syarak atau Adat Istiadat Melayu Kelantan, dan

apabila permintaan seumpama itu diterima, Setiausaha hendaklah segera mengedarkannya

kepada Pengerusi Jamaah Ulama'.

(2) Jamaah Ulama' hendaklah menimbang tiap-tiap permintaan itu dan hendaklah, melainkan

pada fikirannya masalah yang dikemukakan itu adalah tidak munasabah dan kerana sebab-

sebab tertentu tidak patut diberi jawapan, menyediakan satu draf fatwa baginya, dan jika draf

fatwa itu dipersetujui, sama ada dengan sebulat suara atau dengan suara yang terbanyak,

maka pengerusi, bagi pihak dan dengan nama Majlis, hendaklah mengeluarkan fatwa.

(3) Jika masalah yang dikemukakan itu tidak dapat diselesaikan dengan fatwa mengikut cara-

cara di bawah subseksyen (2), maka Jamaah Ulama' hendaklah merujukkan masalah tersebut
kepada Majlis yang akan mengeluarkan fatwanya dengan berpandukan kepada pandangan

dan pendapat Mufti:

Dengan syarat, bahawa dengan sebab-sebab khusus, mana-mana masalah bolehlah

disembahkan oleh Majlis kepada Kebawah Duli Yang Maha Mulia Al-Sultan untuk mendapat

penentuan Baginda.

(4) Jamaah Ulama' boleh, atas daya usahanya sendiri, pada bila-bila masa, membuat dan

mengisytiharkan apa-apa fatwa bagi pihak dan atas nama Majlis.

(5) Walau apa pun yang berlawanan dengan mana-mana undang-undang bertulis, Mufti

tidaklah boleh disaman untuk memberi pendapat atau keterangan mengenai undang-undang

Islam di dalam mana-mana Mahkamah Awam atau Mahkamah Syariah, tetapi jika di dalam

Mahkamah lain daripada Mahkamah Syariah, sesuatu soalan Hukum Syarak patut

diputuskan, Mahkamah itu boleh meminta Mufti memberi pendapat mengenai hal itu, dan

Mufti boleh memberikan pendapatnya kepada Mahkamah itu.

Seksyen 37. Rujukan yang mesti diikuti.

(1) Semasa mengeluarkan fatwa di bawah seksyen 36, Majlis atau Jamaah Ulama' hendaklah

pada lazimnya mengikut qaul muktamad Mazhab Shafie.

(2) Jika Majlis atau Jamaah Ulama' berpendapat bahawa qaul yang muktamad dari Mazhab

Syafie boleh membawa kepada keadaan yang berlawanan dengan kepentingan awam, Majlis

atau Jamaah Ulama' bolehlah dengan keizinan Kebawah Duli Yang Maha Mulia Al-Sultan

mengikut qaul dari mana-mana Mazahab Islam yang muktabar, kecuali dalam perkara-

perkara yang bersangkutan dengan akidah, maka qaul Ahli Sunnah Wal Jamaah hendaklah

diikut.

Seksyen 38. Adat istiadat yang tidak berlawanan.

Mana-mana adat istiadat Melayu atau undang-undang adat istiadat Melayu yang masih

diamalkan di Negeri ini dan tidak berlawanan dengan pengajaran Islam hendaklah

diambilkira ketika mengeluarkan mana-mana fatwa di bawah seksyen-seksyen sebelum ini.
Seksyen 39. Fatwa yang diakui.

Mana-mana fatwa yang dikeluarkan oleh Majlis atau Jamaah Ulama' atau apa-apa keputusan

mengenai masalah yang dibuat oleh Kebawah Duli Yang Maha Mulia Al-Sultan seperti yang

dimaksudkan di bawah seksyen 36 (3), jika diperintahkan oleh Baginda, hendaklah

diwartakan.